Държавен вестник, бр. 105, 2025 г., стр. 109

БРОЙ  105	
Д Ъ Р Ж А В Е Н  В Е С Т Н И К 	
СТР.  109  
1. 
Изисквания към кандидатите 
1.1. Изисквания към кандидатите за входящо минимално образователно и/или входящо 
квалификационно равнище за придобиване на степени на професионална квалификация 
съгласно Закона за професионалното образование и обучение  
За придобиване на втора, трета и четвърта степен на професионална квалификация по 
професията „Маникюр, педикюр и ноктопластика“ от Списъка на професиите за 
професионално образование и обучение, утвърден от министъра на образованието и науката 
със Заповед № РД09-2230 от 09.08.2024 г., изискванията за входящото минимално 
образователно равнище към кандидатите са: 
1.1.1. За придобиване на втора степен на професионална квалификация:  
● за лица, навършили 16 години – завършен първи гимназиален етап.  
1.1.2. За придобиване на трета степен на професионална квалификация: 
● за ученици – завършено основно образование; 
● за лица, навършили 16 години – придобито право за явяване на държавни 
зрелостни изпити или завършено средно образование. 
1.1.3. За придобиване на четвърта степен на професионална квалификация –
завършено средно образование. 
 
Изискването 
за 
входящо 
квалификационно 
равнище 
при 
продължаващо 
професионално обучение за придобиване на трета степен на професионална квалификация е 
придобита втора степен на професионална квалификация по същата професия. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
2. 
Описание на професията 
 
Специалистът по маникюр, педикюр и ноктопластика извършва козметични 
процедури, свързани с поддържането и подобряването на външния вид и комфорта на ръцете 
и ходилата. При необходимост професионалистът препоръчва на клиента консултация с лекар.  
2.1. Втора степен на професионална квалификация по професията 
Специалистът, придобил втора степен на професионална квалификация по професията 
„Маникюр, педикюр и ноктопластика“, посреща и консултира клиента относно състоянието 
на ноктите и кожата на ръцете и краката. При нужда насочва към лекар, специалист по кожни 
и венерически болести. Извършва базови процедури, като оформяне и полиране на ноктите, 
класически маникюр и педикюр, удължаване на нокти (ноктопластика и поддръжка на 
ноктопластика), омекотяване и почистване на кожна гънка, грижа за кожата на ръцете и 
ходилата (хидратиране и подхранване), нанасяне на лак и гел лак. Осигурява подходяща грижа 
за ноктите, следи за състоянието на кожата около ноктите и дава препоръки за поддържането 
ѝ в домашни условия. Работи с основни инструменти, уреди и препарати, като: електрическа 
пила, прахоуловител, уредби за втвърдяване на полимери, педикюрна вана и други при 
стриктно спазване на здравните изисквания. Извършва стерилизация, дезинфекция и 
поддръжка на работното място и инструментите. Познава продуктите, с които работи, и се 
съобразява с указанията за безопасност на клиента. 
Работата се извършва в салон за красота, студио за маникюр и педикюр или обособено 
работно място в салон за разкрасителни процедури при стриктно спазване на изискванията за 
хигиена, дезинфекция и здравословни условия на труд. След всяка употреба инструментите и 
пособията задължително се почистват с подходящ детергент, изплакват се и се дезинфекцират